CELEX: 22020D0946
Language: sl
Date: 2019-02-08 00:00:00
Title: Sklep Skupnega odbora EGP št. 29/2019 z dne 8. februarja 2019 o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode [2020/946]

16.7.2020   
               
               
                  SL
               
               
                  Uradni list Evropske unije
               
               
                  L 228/44
               
            
         SKLEP SKUPNEGA ODBORA EGP št. 29/2019
         z dne 8. februarja 2019
         o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode [2020/946]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) ter zlasti členov 86 in 98 Sporazuma EGP,
         ob upoštevanju naslednjega:
         
                     (1)
                  
                  
                     V skladu s Sklepom Skupnega odbora EGP št. 111/2014 z dne 16. maja 2014 (1) sodelovanje pogodbenic Sporazuma EGP vključuje sodelovanje v programu Ustvarjalna Evropa, uvedenim z Uredbo (EU) št. 1295/2013 Evropskega parlamenta in Sveta.
                  
               
                     (2)
                  
                  
                     Sodelovanje pogodbenic Sporazuma EGP je primerno razširiti tako, da se vključi Uredba (EU) 2018/596 Evropskega parlamenta in Sveta z dne 18. aprila 2018 o spremembi Uredbe (EU) št. 1295/2013 o uvedbi programa Ustvarjalna Evropa (2014–2020) (2).
                  
               
                     (3)
                  
                  
                     Protokol 31 k Sporazumu EGP bi bilo zato treba spremeniti tako, da se omogoči začetek tega razširjenega sodelovanja z učinkom od 1. januarja 2018 –
                  
               SPREJEL NASLEDNJI SKLEP:
         
            Člen 1
            V osmi alinei odstavka 4 člena 9 Protokola 31 k Sporazumu EGP se doda naslednje:
            „, kakor jo spreminja:
            
                        —
                     
                     
                        
                           32018 R 0596: Uredba (EU) 2018/596 Evropskega parlamenta in Sveta z dne 18. aprila 2018 (UL L 103, 23.4.2018, str. 1).“
                     
                  
         
            Člen 2
            Ta sklep začne veljati dan po predložitvi zadnjega uradnega obvestila v skladu s členom 103(1) Sporazuma EGP (*1).
            Uporablja se od 1. januarja 2018.
         
         
            Člen 3
            Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
         
         
            V Bruslju, 8. februarja 2019
            
               
                  Za Skupni odbor EGP
               
               
                  Predsednik
               
               Claude MAERTEN
            
         
         
            (1)  UL L 310, 30.10.2014, str. 83.
         
            (2)  UL L 103, 23.4.2018, str. 1.
         
            (*1)  Navedena ni nobena ustavna zahteva.